Ukendte personer forsøgte tidligt mandag morgen at bryde ind hos urmager. De fik dog kolde fødder og stak af

Det sidste år har budt på flere voldsomme indbrud og overfald hos urmagere over hele landet. Tidligt mandag morgen klokken ca. 04:30 forsøgte ukendte gerningsmænd så at trænge ind i en urmagerbutik i Sæby. Indbrudsforsøget mislykkedes og tyvene stak af. - De forsøgte at liste en rude op, men kom så på andre tanker, fortæller vagtchef hos Nordjyllands Politi, Poul Basberg. Folkene stak af i en mørk st.car med registreringsnummeret ?TN?..?. Oplysninger i sagen kan gives til Nordjyllands Politi på 1-1-4.